Galaktikos sergėtojai: III dalis

Galaktikos sergėtojai: III dalis () – 2023 m. JAV mokslinės fantastikos filmas, sukurtas pagal to paties pavadinimo „Marvel“ komiksų superherojų komandą. Filmą režisavo James Gunn. Jame vaidina Chris Pratt, Zoe Saldaña, Dave Bautista, Karen Gillan, Pom Klementieff, Vin Diesel, Bradley Cooper, Sean Gunn, Chukwudi Iwuji, Will Poulter, Elizabeth Debicki, Maria Bakalova ir Sylvester Stallone. Tai yra filmo „Galaktikos sergėtojai: II dalis“ (2017 m.) tęsinys ir 32-asis „Marvel Cinematic Universe“ (MCU) filmas. Filme Sergėtojai imasi misijos apsaugoti bendražygį Roketą.

2014 m. lapkritį James Gunn pasakė, kad turi pradinių idėjų trečiajam serijos filmui, o 2017 m. balandį paskelbė, kad grįžta rašyti scenarijaus ir režisuoti. 2018 m. liepą „Disney“ jį atleido iš filmo po to, kai socialiniame tinkle „Twitter“ pasirodė jo prieštaringi įrašai, tačiau spalio mėn. studija vėl paskyrė Gunn režisieriumi. Apie Gunn sugrįžimą viešai paskelbta 2019 m. kovą, o gamyba atnaujinta po to, kai Gunn baigė darbą prie savo filmo „Savižudžių būrys. Mobilizacija“ (2021 m.) ir pirmojo serialo „Taikdarys“ sezono (2022 m.). Filmavimas prasidėjo 2021 m. lapkritį ir truko iki 2022 m. gegužės pradžios.

Filmo premjera įvyko 2023 m. balandžio 22 d. Disneilende Paryžiuje, o visame pasaulyje jį išleido 2023 m. gegužės 5 d. kaip MCU penktosios fazės dalį. Filmas sulaukė teigiamų atsiliepimų, o kritikai jį įvertino kaip patenkinamą trilogijos pabaigą.

 Vaidmenys 

 Aktorius – veikėjas

 Chris Pratt – Peter Quill
 Zoe Saldaña – Gamora
 Dave Bautista – Drax the Destroyer
 Karen Gillan – Nebula
 Pom Klementieff – Mantis
 Vin Diesel – Groot
 Bradley Cooper – Rocket
 Sean Gunn – Kraglin Obfonteri
 Chukwudi Iwuji – High Evolutionary
 Will Poulter – Adam Warlock
 Elizabeth Debicki – Ayesha
 Maria Bakalova – Cosmo
 Sylvester Stallone – Stakar Ogord

 Nuorodos 




 Išnašos 

Kategorija:2023 filmai
Kategorija:Veiksmo filmai
Kategorija:Nuotykių filmai
Kategorija:JAV mokslinės fantastikos filmai
Kategorija:Marvel Cinematic Universe